Pisang adalah ngaran umum nang dibari'akan gasan tumbuhan terna yaksa nang badaun ganal mamanjang matan suku Musaceae. Parian macamnya (Musa acuminata, M. balbisiana, wan M. ×paradisiaca) mahasilakan buah gasan pamakanan nang dingaran'i sama. Buah ngini tasusun dalam tandan lawan kalumpuk-kalumpuk tasusun manjari, nang disambat sisir. Babaya samunyaan buah pisang ba'isi kulimbit bawarna kuning rahat masak, magun ada haja kulimbitnya nang bawarna jingga, habang, bigi ramania atawa bahkan babaya hirang. Buah pisang sabagai bahan pangan marupakan sumbar tanaga (karbuhidrat) duwa miniral, ta'utama kalium.